8.4.2009 Den Europæiske Unions Tidende L 94/97 DIREKTIVER KOMMISSIONENS DIREKTIV 2009/27/EF af 7. april 2009 om ændring af visse bilag til Europa-Parlamentets og Rådets direktiv 2006/49/EF for så vidt angår tekniske bestemmelser vedrørende risikostyring (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2006/49/EF af 14. juni 2006 om kravene til investeringsselskabers og kreditinstitutters kapitalgrundlag (!), særlig artikel 41, stk. 1, litra g), og ud fra følgende betragtninger: (1) For at sikre en konsekvent gennemførelse og anvendelse af direktiv 2006/49/EF i hele EU har Kommissionen og Det Europæiske Banktilsynsudvalg i 2006 nedsat en arbejdsgruppe (Capital Requi- rements Directive Transposition Group — CRDTG), som har fået til opgave at drøfte og finde løsninger på problemstillinger vedrørende direktivets gennemførelse og anvendelse. Ifølge CRDTG bør visse tekniske bestemmelser i bilag I, II og VII til direktiv 2006/49/EF defineres nøjere for at sikre en konvergent anvendelse. Herudover er der visse bestemmelser, som ikke passer sammen med sund risikostyringspraksis i kreditinstitutioner. Disse bestemmelser bør derfor ændres. Direktiv 2006/49/EF bør derfor ændres i overensstemmelse hermed. De foranstaltninger, der fastsættes i dette direktiv, er i overensstemmelse med udtalelse fra Det Europæiske Bankudvalg — UDSTEDT FØLGENDE DIREKTIV: Artikel 1 I direktiv 2006/49/EF foretages følgende ændringer: 1) I bilag I foretages følgende ændringer: a) Punkt 8, afsnit B, affattes således: »B. Afdækningskøberens opgørelse Hvad angår den part, som overfører kreditrisikoen (»afdækningskøberen«), opgøres positionerne som de omvendte af afdækningssælgerens, undtagen en »credit linked note« (som ikke medfører nogen kort position i udstederen). Hvis der på et givet tidspunkt foreligger en call option sammen med en »step-up«, betragtes dette tidspunkt som afdækningens udløbstidspunkt. Hvis der er tale om »first-to- default«-kreditderivater og »nth-to-default«-kreditderivater anvendes nedenstående opgørelsesprincip i stedet for den omvendte position. »First-to-default«-kreditderivater Når et kreditinstitut opnår kreditrisikoafdækning for en række referenceenheder, som underligger et kreditderivat, på de vilkår, at den første misligholdelse blandt engagementerne udløser forfald, og at denne kreditbegivenhed medfører kontraktens ophør, kan kreditinstituttet modregne den specifikke risiko for referenceenheden med den laveste specifikke risikovægtning blandt de underliggende refe- renceenheder i overensstemmelse med tabel 1 i nærværende bilag. (1) EUT L 177 af 30.6.2006, s. 201.